Den Vest-Sjællandske Avis, 1831-10-11
Den 27de Septbr. udbrød den i Potsdam, i Stettin vare til 3die October døde 148 i Berlin 630 Personer, den havde taget noget af; men var siden paa nye tiltaget. J det heele Østerrigske Monarkie tager Sygdommen af og skal vise sig meget mild i Wien; den var udbrudt der efter et frygteligt Storm og Regnveier som havde varet i 3 Dage, til den 26de Septbr. vare 425 Mennesker døde deraf i denne Stad. J Wien har man nu faaet heelt andre Begreber om denne Sygdoms Behandling; man er bleven der overbeviist om det unyttige ja selv om det Skadelige ved Spærringer inde i Landet og Keiseren har befalet at ingen nye Cordons skulle opstilles imellem Provinsen Neder Østerrig og Naboe-Provinserne, da Spærringer ved Tropper koster formeget og de ere til ingen Nytte, naar de skulle foranstaltes ved at sætte Jndvaanerne paa Vagt, og Handel og Vandel lider desuden formeget derunder; denne Besluning har opvakt en stor Glæde blandt Folket. Hvor lidet den Østerrigske Regiering bryder sig om Smitten kan sees af, at den lod d. 26de Septbr. foretage en stor Maneuvre udenfor Staden, hvorved Keiseren og den Keiserlige Familie vare tilstæde og en utallig Mængde af Tilskuere, som opfyldte Luften med Hurraraab. Regieringen søger formodentlig at holde Publikum i godt Humeur og betage det al Ænstelse og dette er meget, viist. Jmidlertid kan man ikke nægte, at mange Fornemme Personer og mange Læger ere paa nye blevne Offere for Sygdommen. Det er i Wien officielt anmeldet, at man der har befundet Doctor Leos Middel, Vismuht Magisterium, at være i høi Grad skadeligt. Overhovedet synes denne Sygdom at have meget gaadefuldt, ja man kan næsten sige lunefuldt ved sig. J Reval har Cholera faa godt som ophørt efter at have bortrevet 450 Mennesker; i Finland tager den af ligesom i Moldau og Vallachiet; derimod raser den paa Krim, ogsaa er den udbrudt i Ægypten efterat have anrettet store Ødelæggelser i Arabien. – Man læser et mærkværdigt Brev fra den Petersborgske Kiøbmand Dyrsen om de Erfaringer som han havde indsamlet og Choleras Udbrud i Reval, hvilke tydeligt vise, at den udbreder sig ved et smittende Stof i Luften, som især angribe alle drikfældige Mennesker. Kommer derfor Cholera til Danmark, saa kunne alle saadanne drikfældige Personer berede sig paa en høist smertelig Død. - Siden man er i Begreb med at tale om Naturulykker, saa bør man ikke forbigaae at omtale en Orkan, som har raset d. 11 Aug. paa den Vestindiske Øe Barbados; henimod 3000 Mennesker ere omkomne, de fleste Huse bleve kastede omkuld og næsten ikke eet er blevet ubeskadiget; alle Møller og heele Høsten er spoleret; Taget fløi af Gouverneurens Gaard og han maatte redde sig i Kielderen, 18 Skibe dreve paa Land med stort Haverie, ogsaa Naboeveren have lidt meget. Dette kan være nok om Naturens Ulykker, nu til Menneskelivets. Man har nu over eet Aar ikke havt andet at snakke om end Oprør og Revolutioner. De som ikke have faaet nok deraf ville spørge, hvad Nyt Posten i Dag har bragt; man kan maaskee tilfredsstille dem ved at fortælle dem om 5 større eller mindre Jnsurrectioner, som ere nyelig udbrudte. 1) Først vil man vide i Paris: at et Oprør er udbrudt i Porto mod Don Miguel, som har udbredet sig til Provinserne Mino og Tras os Montes, imedens Don Pedro skal have afsluttet et Laan med Huset Ricardo, Sammel og Maberly i London paa 300,000 Pd. St. for at foretage sin Expedition mod Portugal. Til Don Miguels Trøst kan det herved tiene: at den Spanske Regiering skal have erklæret den Franske og Engelske, at den vil hielpe Don Miguel med en Armee, dersom Don Pedro erholder Fransk eller Engelsk Understøttelse. Ligeledes, at det er faldet Paven ind at erkiende Don Miguel og at modtage hans Gesandt Marqvien af Labradig i en høitidelig Audience; man kan begribe at Don Miguel har erholdet Dispensation for den af ham begaaede Meeneed.